ઉપરવાસમાં ભારે વરસાદના પગલે કડાણા ડેમમાંથી છોડવામાં આવેલા ૫.૨૦ લાખ ક્યુસેક પાણી પૈકી વળાંકબોરી પહોંચ્યા બાદ ૩.૨૫ લાખ ક્યુસેક પાણી ઓવરફ્લો થઈને મહિસાગરમાં આવી જતા ગત મોડી સાંજથી નીચાણવાળા વિસ્તારોમાં પાણી ભરાઈ જવાની આશંકા ઉભી થયા બાદ તંત્રએ આણંદ જિલ્લાના કાંઠાગાળાના ગામોને એલર્ટ જાહેર કર્યા છે જોકે સમયસર પાણીની નિકાલ માટેની કોઈ કાર્યવાહી નહી થવાના કારણે આજે આણંદ તાલુકાના વાસદ ગામ પાસે મહી નદીના કોતરોમાં આવેલા કાચલાપુરા ઉપરાંત કોઠીયાખાડ,ગંભીરા તથા નાની શેરડીના નીચાણવાળા વિસ્તારોમાં મહિસાગરના પાણી પ્રવેશી જતા ૧૦૦૦ ઉપરાંત લોકોને સ્થળાંતર કરવાની ફરજ પડી છે.